Asa Tu In Wan
BARIAH di kampung tamasuk janda kambang. Urangnya lamak mungkal,
kulitnya putih kuning, rambutnya ikal, pambengkeng wan bila lihum bungas banar.
Lawan laki tadahulu kada sampai satahun sarak, pinanya kada ba-akuran,
taharat nang bini pada nang laki. Makanya rami jadi panderan urang.
Kawa garang lalakian nang handak lawan Bariah ini maimbangi kaharatannya.
Sampai-sampai Palui lawan kakawalannya wani bataruh. Ujarnya, paling lawas
satangah tahun cagar sarak pulang.
Sakalinya apa nang ditaruhakan bubuhan Palui bujur jua. Pamuda bujangan
itu sawat bakumpul talu bulan haja, lalu paampihannya basarakan pulang.
"Kira-kira kawa pang malawani urang sugih, harus saraba ada. Baik pamakan
atawa pakaian," ujar Garbus.
"Balum tantu, kalu nang dikahandakinya awak sama ganal kaya aku ini nah,"
ujar Tulamak ba-agak manapak dada.
"Kalu kaya itu, aku gin bisa cucuk jua," ujar Tuganal.
"Ganal awak itu gong-gong balum tantu dikatujuinya,
Pas rami-raminya bubuhannya bahual, tahabar pulang Bariah dilamar urang
bujangan, ganal awak kaya patinju. Lalakian ini masih anum jua apalagi inya
dari kaluarga sugih. Abah umanya banyak baisian pahumaan, kabun lawan
sapi haraguan.
"Nah, ini kira-kira cucuk wan janda Bariah, karna sama-sama sugih wan
sama-sama ganal awal," ujar Garbus.
"Ayu, siapa handak bataruh, lalaki kaya apa nang dicari Bariah itu,"
ujar Palui ba-agak.
"Kada lain pamuda jaman dahulu nang sudah bapangalaman, kaya nang
bakas badiri di sinilah," ujar Palui manunjuk ka bakasnya badiri.
Huhulutan Palui rupanya jadi kanyataan, imbah cukup idah Palui diarak
ka pangulu manikahi Bariah, kaduduanya sama-sama cukup katuju.
Rupanya Bariah manapati janjinya hakun dikawini Palui. Bubuhan
kakawalannya bingung, napa kalabihan Palui dibanding bakas tiga
laki Bariah tadahulu.
Waktu bubuhannya takumpulan, ahirnya Bariah mambuka rahasia.
"Talu lakiku tadahulu kaya kakanakan samunyaan, kada wani mamulai
samunyaan minta rayu wan minta dipusut. Kada kaya lakiku Palui ini
urangnya banyak pengalaman syukur banar bahanu asa tu in wan
(two in one),"ujar Bariah sambil baungah lawan Palui.
Manjawab ai si Garbus lawan Tulamak nang sudah kakalahan diarai Palui,
inyalah nang bahasil mangawini janda kambang itu.
"Ikam kada untung Bariah malah rugi, asa tu in wan itu kadanya ganal,"
ujar bubuhannya mahuhulut sambil tatawaan.
Palui tadiam haja sambil muha tatunduk, karna apa nang dituduhakan
bubuhannya itu bujur sabarataan, maklum awak sudah tuha kada kuat
lagi mancangkul apalagi janda Bariah lagi ganas-ganasnya
taq_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn